Държавен вестник, бр. 16, 2007 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  16
3. Замолената страна информира незабавно
другата страна относно хода на нейното иска-
не, като съобщава датата на задържането или
прилагането на друга принудителна мярка спря-
мо лицето.
4. Задържането или другите принудителни
мерки се отменят, ако замолената страна не
получи искането за екстрадиция и документите
по чл. 8 в срок от 90 дни от датата на задържа-
нето или налагането на друга принудителна
мярка. Тази разпоредба не е пречка за ново
задържане или прилагане на други принудител-
ни мерки с цел екстрадиция, ако искането за
екстрадиция пристигне след изтичане на посо-
чения по-горе срок.
Член 10
Предаване
1. Ако се разреши екстрадиция, исканото лице
ще бъде изпратено от органите на замолената
страна на подходящо място за отпътуване от ней-
ната територия, посочено от молещата страна.
2. Молещата страна ще приеме исканото лице
от територията на замолената страна в рамки-
те на един месец или по-дълъг период, опреде-
лен в законодателството на молещата страна.
Ако лицето не бъде прието в рамките на този
период, замолената страна може да откаже
екстрадирането му за същото престъпление.
Член 11
Временна екстрадиция или отлагане на
предаването
1. Замолената страна съобщава незабавно за
решението си по екстрадицията на молещата
страна независимо дали срещу лицето, чиято
екстрадиция се иска, е образувано наказателно
производство, или то изтърпява присъда на те-
риторията на замолената страна за престъпле-
ние, различно от престъплението, за което се
иска екстрадиция.
2. При удовлетворяване на искането за екс-
традиция замолената страна може да отложи
предаването до приключване на наказателното
производство или до изтърпяване на присъдата
по ал. 1. Замолената страна може, вместо да
отложи предаването, временно да екстрадира
лицето при условия, определени по взаимно
споразумение между страните. Екстрадирано-
то лице се задържа при престоя му на територи-
ята на молещата страна и се предава обратно на
замолената страна в уговорения срок, който не
може да бъде повече от три месеца.
Член 12
Предаване на вещи
1. При удовлетворяване на искането за екс-
традиция замолената страна може по искане на
молещата страна, доколкото нейното законо-
дателство допуска, да предаде вещи (включи-
телно парични суми), които могат да послужат
като доказателство, включително веществено
доказателство, за престъплението.
2. Ако въпросните вещи подлежат на отне-
мане на територията на замолената страна,
последната може във връзка с висящи съдебни
производства временно да ги задържи. Ако ве-
щите подлежат на конфискация, замолената
страна може да ги задържи или да ги предаде
при условие, че те ще бъдат върнати.
3. Тези разпоредби няма да засегнат правата
на замолената страна или правата на всяко друго
лице, освен исканото. Когато съществуват та-
кива права, вещите ще бъдат върнати по молба
от замолената страна в най-кратък срок след
приключване на наказателното производство,
без да бъдат налагани никакви такси.
Член 13
Множество искания
Ако искане за екстрадиция бъде отправено
от повече от една държава за същото или за
различни престъпления, замолената страна
взема решение, като отчита всички обстоятел-
ства и по-специално тежестта и мястото на из-
вършените престъпления, датите на исканията
за екстрадиция, гражданството на исканото
лице, както и възможностите за последваща
екстрадиция в друга държава.
Член 14
Информация за изхода на наказателното
производство
Договарящата страна, чието искане за екс-
традиция с цел провеждане на наказателно про-
изводство е удовлетворено, информира другата
страна за постановената присъда.
Член 15
Транзитно преминаване
1. Всяка договаряща страна по искане на
другата страна дава разрешение за транзитно
преминаване през собствената є територия на
екстрадираното от трета държава лице с цел
преминаването му на територията на другата
страна.
2. По отношение на искането за транзитно
преминаване се прилагат разпоредбите на чл. 8.
Транзитно преминаване може да се откаже на
същите основания, на които може да се откаже
екстрадицията съгласно този договор.
3. Ако се ползва въздушен път без приземя-
ване, не е необходимо разрешение на страна-
та, над чиято територия се прелита. Тази стра-
на своевременно се информира за транзитно
преминаване от другата страна, която предс-
тавя необходимите данни за самоличността на
лицето, за извършеното престъпление, за при-
ложимите правни разпоредби, за срока на на-
казанието и по възможност удостоверява на-
личността на заповед за арест или на оконча-
телна присъда за лишаване от свобода. В слу-
чай на приземяване тази информация има съ-
щите последици, както и искането за времен-
но задържане по чл. 9.